ملگرو ملتونو کې پاکستاني او هندي استازې په کشمیر جنگیدلې دي
ملگرو ملتونو کې د بیانونو د لارې په کشمیر زباني جنگ نه علاوه پاکستان او هندوستان په مزکه هم په کشمیر جنگیدلې دي او په کشمیر د ملکیت دعوې د دواړو گاونډیانو په تعلقاتو کې د تاؤتریخوالي سبب گرځي. او دواړه هیوادونه د یو بل په ضد کې په پوځ او وسلو ډیز لگښت کوي
د کشمیر په مسله د پاکستان او هندوستان استازي د ملگرو ملتونو په عمومي غونډه یا جنرل اسمبلۍ کې په زباني توگه جنگیدلې دي او د همالیه دغرونو په دغه سیمه يي د ملکیت د یو بل دعوې رد کړې دي. د دواړو هیوادونو د سفارتکارانود بیانبازۍ بنیاد جنرل اسمبلۍ ته د پاکستان صدراصف علي زرداري په وینا کې د کشمیر ذکر وو. ملگرو ملتونو کې د پاکستان او د هندوستان د لفظې جنگ په حقله تفصیل د پاکستان سرکاري خبري ادارې ایسو سې ایټډ پریس یا ای پې پې رپورټ کړی دی. صدر زرداري خپله وینا کې د ملگرو ملتونو جنرل اسمبلۍ ته وئیلي دي پاکستان به د خپل آئنده په انتخاب کولو کې د کشمیریانو ملاتړ جاري ساتي چې د ملگرو ملتونو د قراردادونو په بنیاد دي د خپلې سیمې د آئنده انتخاب دي ووکړي. هغه وویل د کشمیر د شخړې حل نه راویستل د ملگرو ملتونو په کمزورو کې شامل باب دی. د گل په ماښام جنرل اسمبلۍ ته خپله وینا کې د هندوستان خارجه وزیر ایس ایم کرشنا د صدر زرداري په تقریر کې د کشمیر ذکر غیر ضروري ووگرځولو. هغه وویل کشمیرد هندوستان اهمه برخه ده. خو په ملگرو ملتونو کې د پاکستان د مستقل ډلې نائب مشر رضا بشیر تارړ د ایس ایم کرشنا د بیان په ځواب کې وویل هغه دا خبره واضحه کول غواړي چې کشمیرخو نه په موجوده وخت کې او نه په تیر وخت کې د هندوستان برخه پاتې شوې ده. ملگرو ملتونو کې د هندوستان استازي وینی کمار د بشیر تارړ دعوې رد کړې. هغه تکرار کړه چې کشمیر د هندوستان برخه ده او پاکستان د کشمیر په ځنې برخو په غیر قانوني توگه قبضه کړې ده چې د هندوستان د سلامتیه او د نړي والو قوانینو سرغړونه ده. د هندي استازې د وینا په ځواب کې بشیر تارړ بیا وویل چې د کشمیر د لانجمن حيثیت د ملگرو ملتونو امنیتي شورا یا سکیورټي کاؤنسل هم کړی دی او پاکستان او هند په دې موفق شوې دي. او دا چې د کشمیر اولس د خپل آئنده د انتخاب حق له نه دی استعمال کړی. په ځواب کې هندي استازي بیا وویل چې کشمیر د هندوستان برخه ده. ملگرو ملتونو کې د بیانونو د لارې په کشمیر زباني جنگ نه علاوه پاکستان او هندوستان په مزکه هم په کشمیر جنگیدلې دي او په کشمیر د ملکیت دعوې د دواړو گاونډیانو په تعلقاتو کې د تاؤتریخوالي سبب گرځي. او دواړه هیوادونه د یو بل په ضد کې په پوځ او وسلو ډیز لگښت کوي. تجزیه کار وائي د غربت او د تعلیم د ټیټې کچې ښکار دواړه هیوادونه باید خپل زیات وسائیل د وسلو په ځائې د اولس په خیر ښیگړې خرڅ کړې.